PATVIRTINTA

Šiaulių „Santarvės“ gimnazijos direktoriaus 2017 m. rugpjūčio 28 d.

įsakymu Nr. V-127(1.4)

**ŠIAULIŲ „SANTARVĖS“ GIMNAZIJOS**

**PAILGINTOS DIENOS GRUPĖS PEDAGOGO (AUKLĖTOJO)**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Šiaulių „Santarvės“ gimnazijos (toliau – gimnazija)pailgintos dienos grupės pedagogas (auklėtojas) yra darbuotojas, dirbantis pagal darbo sutartį. Gimnazijos pailgintos dienos grupės pedagogo (auklėtojo) pareigybė priskiriama specialistų pareigybių grupei.
2. Pareigybės lygis – A2.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Darbuotojas, einantis šias pareigas, turi atitikti šiuos specialius reikalavimus:
	1. turėti aukštąjį universitetinį išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ir pedagogo kvalifikacija;
	2. gerai mokėti rusų ir lietuvių kalbas. Lietuvių kalbos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688, reikalavimus.
	3. būti įgijęs kompetencijas, numatytas Reikalavimuose mokytojų kompiuterinio raštingumo programoms, patvirtintoms Lietuvos Respublikos švietimo ir mokslo ministro 2007 m. kovo 29 d. įsakymu Nr. ISAK-555 „Dėl Reikalavimų mokytojų kompiuterinio raštingumo programoms patvirtinimo“.
	4. dirbti vadovaujantis Lietuvos Respublikos švietimo įstatymu, Vaikų teisių konvencija, Lietuvos Respublikos Vyriausybės nutarimais, Švietimo ir mokslo ministerijos teisės aktais, reglamentuojančiais priešmokyklinio amžiaus vaikų ugdymą.
	5. laikytis konfidencialumo principo, neviešinti informacijos, susijusios su asmens duomenimis, su kuriais susipažino vykdydamas savo pareigas.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Pailgintos dienos grupės pedagogas (auklėtojas) vykdo šias funkcijas:
	1. organizuoja saugią mokinių priežiūrą, kryptingą pažintinę, meninę, sportinę veiklą grupės patalpose ir lauke (gimnazijos teritorijoje);
	2. nuosekliai, planingai ir turiningai organizuoja veiklą, atitinkančią mokinių amžių;
	3. pagal galimybes sudaro sąlygas mokinių saviraiškos poreikiams tenkinti;
	4. sudaro sąlygas mokiniams atlikti namų darbus;
	5. informuoja tėvus (globėjus, rūpintojus) apie mokinių savijautą, sveikatą, elgesį, veiklą pailgintos dienos grupėje.

**IV SKYRIUS**

**ŠIAS PAREIGAS EINANČIO DARBUOTOJO TEISĖS**

1. Pailgintos dienos grupės pedagogas (auklėtojas) turi teisę:
	1. pasirinkti pedagoginės veiklos metodus ir formas;
	2. gauti informacinę, konsultacinę, metodinę pagalbą iš socialinių, specialiųjų pedagogų, logopedų, psichologų, sveikatos priežiūros specialistų ir administracijos;
	3. turėti saugias ir higienos normas atitinkančias darbo sąlygas.
	4. reikalauti, kad būtų sudarytos saugios darbo sąlygos;
	5. dalyvauti posėdžiuose, diskusijose, kai kalbama apie mokinių problemas;
	6. dalyvauti kvalifikacijos tobulinimo kursuose, renginiuose;
	7. teikti siūlymus klausimais, susijusiais su pareigų vykdymu.

**V SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ IR ATSKAITOMYBĖ**

1. Pailgintos dienos grupės pedagogas (auklėtojas) tiesiogiai pavaldus gimnazijos direktoriui.
2. Pailgintos dienos grupės pedagogas (auklėtojas) atsako už:
	1. netinkamą šiai pareigybei priskirtų funkcijų vykdymą pagal Lietuvos Respublikos įstatymus ir kitus teisės aktus;
	2. saugos darbe, priešgaisrinės saugos, elektrosaugos, sanitarijos ir higienos reikalavimų vykdymą;
	3. kokybišką savo funkcijų vykdymą bei mokinio, mokinių grupės, kuriems lanko pailgintos dienos grupę, saugumą;
	4. dėl jo kaltės padarytą materialinę žalą.